Diari Oficial de la Generalitat Valenciana


Sumari del DOGV 7104, del 05-09-2013 (2013/8645)

Notificació de resolució d'expedients de cancel·lació de la inscripció número H03.063.0137.
-------------------------------------------------------------------------------------------

### Dades del document

Número de DOGV
:   7104

Data del DOGV
:   05-09-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/8645


Organisme emissor
:   Conselleria d'Hisenda i Administració Pública

Tipus de document
:   Anunci

Notificació de resolució d'expedients de cancel·lació de la inscripció número H03.063.0137. [2013/8645]  
S'ha intentat la notificació expressa a l'empresa Cafetería Explanada, CB, representada per Francisco Segura Alcalá, i com que no s'ha pogut practicar en l'últim domicili conegut, Edifici París III, núm. 2, de Dènia, en virtut del que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, la Llei 24/2001, de 31 de desembre, i la Llei 11/2007, de 22 de juny, per mitjà del present anunci, es procedix a notificar-li la resolució dictada per la Subdirecció General de Joc, a Alacant, en data 28 de juny de 2013, el text íntegre de la qual és el següent:  
  
«Vista la inscripció núm. H03 063 0137, efectuada en el Registre d'Establiments Autoritzats per a la Instal·lació de Màquines Recreatives i d'Atzar, amb data 27.12.1990, per a l'establiment denominat Explanada II del qual és titular des de la data esmentada l'entitat Cafetería Explanada, CB, amb CIF B74105950, siti al carrer d'Explanada Cervantes, s/n, de Dènia, i concorrent-hi els següents  
Antecedents de fet  
1. Que, amb data 02.04.2013, té entrada en este Centre l'informe de la Unitat del Cos Nacional de Policia, adscrita a la Comunitat Valenciana, en el qual es fa constar que l'establiment denominat Explanada II, siti al carrer d'Explanada Cervantes, s/n, de Dènia, inscrit amb el núm. H03 063 0137, actualment no existix, ja que en l'actualitat és un magatzem.  
2. Que, amb data 14.05.2013, s'inicia el present expedient de cancel·lació a la vista de l'indicat informe de la Unitat del Cos Nacional de Policia adscrita a la Comunitat Valenciana, per considerar-se que s'ha incorregut en la causa de cancel·lació de la inscripció que es preveu en l'últim paràgraf de l'apartat 1, de l'article 35 del Decret 115/2006, de 28 de juliol, del Consell, pel qual s'aprova el Reglament de Màquines Recreatives i d'Atzar (DOCV 11.09.2006).  
3. Que, amb data 14.05.2013, es concedix tràmit d'audiència a la titular de l'establiment l'entitat Cafetería Explanada, CB, a fi que puga al·legar i presentar la documentació que estime oportuna al seu dret.  
  
4. Que, transcorregut el termini concedit en el tràmit d'audiència, no consta que l'interessat haja presentat cap al·legació.  
  
Fonaments de dret  
I. Esta Subdirecció General de Joc és competent per a resoldre el present expedient de cancel·lació d'inscripció en el Registre d'Establiments, en virtut del que disposa la disposició addicional sexta del Decret 20/2013, de 25 de gener, del Consell, pel qual s'aprova el Reglament Orgànic i Funcional de la Conselleria d'Hisenda i Administració Pública (DOCV 29.01.2013), en relació amb el que establix l'article 35 apartat 4 del Decret 115/2006, de 28 de juliol, del Consell, pel qual s'aprova el Reglament de Màquines Recreatives i d'Atzar (DOCV 11.09.2006), en la redacció que en fa el Decret 56/2011, de 20 de maig (DOCV 10.06.2011).  
II. Que l'últim paràgraf de l'article 35.1 del Decret 115/2006, de 28 de juliol, del Consell, pel qual s'aprova el Reglament de Màquines Recreatives i d'Atzar (DOCV 11.09.2006), establix que la inscripció «...podrà ser cancel·lada per falta de manteniment dels requisits o pressupòsits que li van servir de base...», com en el present cas, en què ha quedat constatat que l'establiment actualment no existix, i que l'adreça correspon a un magatzem.  
Vist el Decret 115/2006, de 28 de juliol, del Consell, pel qual s'aprova el Reglament de Màquines Recreatives i d'Atzar (DOCV 11.09.2006), i la resta de normativa de pertinent aplicació.  
Amb esta data, s'acorda la cancel·lació de la inscripció H03 063 0137, efectuada a nom de l'entitat Cafetería Explanada, CB, corresponent a l'establiment denominat Explanada II, siti al carrer d'Explanada Cervantes, s/n, de Dènia.  
Contra la present resolució, que no esgota la via administrativa, es podrà interposar recurs d'alçada davant la Direcció General de Tributs i Joc, en el termini d'un mes, comptador des de l'endemà de la notificació, de conformitat amb allò que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.»  
  
I, perquè servisca de notificació a la persona interessada mencionada anteriorment, s'expedix el present edicte.  
  
Alacant, 1 d'agost de 2013.- La directora territorial: M. Inmaculada Ramírez Agulló.